
(Обикновена законодателна процедура: първо четене)
Европейският парламент,
–	като взе предвид предложението на Комисията до Парламента и до Съвета (COM(2025)0726),
–	като взе предвид член 294, параграф 2 и член 207, параграф 2 от Договора за функционирането на Европейския съюз, съгласно които Комисията е внесла предложението в Парламента (C10‑0245/2025),
–	като взе предвид член 294, параграф 3 от Договора за функционирането на Европейския съюз,
–	като взе предвид временното споразумение, одобрено от компетентната комисия съгласно член 75, параграф 4 от своя Правилник за дейността, и поетия с писмо от 23 април 2026 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 60 от своя Правилник за дейността,
–	като взе предвид становището на комисията по промишленост, изследвания и енергетика,
–	като взе предвид доклада на комисията по международна търговия (A10-0012/2026),
1.	приема изложената по-долу позиция на първо четене;
2.	одобрява съвместното изявление на Парламента, Съвета и Комисията, приложено към настоящата резолюция, което ще бъде публикувано в серия C на Официален вестник на Европейския съюз;
3.	приканва Комисията отново да се отнесе до него, в случай че замени своето предложение с друг текст, внесе или възнамерява да внесе съществени изменения в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.

P10_TC1-COD(2025)0726
Позиция на Европейския парламент, приета на първо четене на 19 май 2026 г. с оглед на приемането на Регламент (ЕС) 2026/... на Европейския парламент и на Съвета за справяне със свързаните с търговията неблагоприятни последици от свръхкапацитета в световен мащаб за пазара на стомана в Съюза и за изменение на Регламент (ЕС) 2020/2170
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2026/1384.)








ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

Съвместно изявление на Европейския парламент, Съвета и Комисията относно вноса на стоманени продукти от Русия 
От началото на войната Съюзът и неговите държави членки предприеха безпрецедентни мерки, за да намалят икономическата зависимост от Русия и за работят за това да се гарантира, че икономическата дейност на Съюза не допринася за поддържане на военните усилия на Русия.
Тези мерки значително намалиха търговските потоци в широк кръг от сектори, включително стоманодобива, ускориха отделянето и допринесоха за устойчивостта на Съюза, като същевременно демонстрираха способността на Съюза да действа по единен и решителен начин, когато неговите ценности и стратегически интереси са изложени на риск.
Същевременно Съюзът трябва да продължи да следи внимателно областите, в които продължават да съществуват зависимости, по-специално по отношение на някои стоманени продукти, чийто внос все още не е напълно забранен.
По-специално, в стоманодобивния сектор продължава да има ограничен внос с произход от Русия до 30 септември 2028 г., в съответствие с преходните разпоредби, предвидени в съответните ограничителни мерки, приети от Съвета[footnoteRef:1]. За да се гарантира постепенна и стабилна диверсификация, този внос е ограничен от квоти, като обемите намаляват ежегодно. [1:  	Решение 2014/512/ОВППС на Съвета от 31 юли 2014 г. относно ограничителни мерки с оглед на действията на Русия, дестабилизиращи положението в Украйна (ОВ L 229, 31.7.2014 г., стр. 13, ELI: http://data.europa.eu/eli/dec/2014/512/oj) и Регламент (ЕС) № 833/2014 на Съвета от 31 юли 2014 г. относно ограничителни мерки с оглед на действията на Русия, дестабилизиращи положението в Украйна (ОВ L 229, 31.7.2014 г., стр. 1, ELI: http://data.europa.eu/eli/reg/2014/833/oj).] 

Като припомнят институционалната рамка, приложима за ограничителните мерки, Европейският парламент, Съветът и Комисията подчертават, че съответните ограничителни мерки, приети от Съвета, са в основата на курс към пълно прекратяване на оставащия внос на руски стоманени продукти, по-специално стоманени плочи, към 30 септември 2028 г.

